Caccia (pieve)

A pieve di Caccia hè u nome d'un anziana pieve di u centru di Corsica chì facia parte di u vescuvatu di Mariana.

 Geografia 
U territoriu di l'antica pieve di Caccia currisponde à u territoriu di e cumune attuale di :
 Canavaghja
 Castifau
 Moltifau
 Ascu
 Petralba

 Chjesa pievana 
A chjesa pievana di Caccia saria forse a chjesa di Santu Petru, in Canavaghja. In u so libru Les Eglises romanes de Corse, Geneviève Moracchini-Mazel spiega chì stu locu s'hè persu. Ma u locu chjamatu "Pieve" hè firmatu. Si pò vede nant'à e carte di l'IGN. Ci si ghjunghje dop'à 25 minuti di marchja à partesi da u Ponte Rossu.

Una casetta vicina di stu locu pare esse fatta cun belle petre chì venianu di sta chjesa. Si pò vede dinù un soprusciu. Geneviève Moracchini-Mazel face ricullà sta custruzzione à a fine di u Xu seculu.
centro|miniatura|Casetta fatta cun petre di l'antica pieve di Caccia, in Canavaghja

 Riferenze 
 Geneviève Moracchini-Mazel, Les Églises Romanes de Corse, Klincksieck, CNRS, 1967.

 Ligami 
 Lista di e pieve di Corsica

Caccia